Hinnaspeiderne til Tredalen speidersenter – 30.06 til 07.07

**Hvem drar på leir**

Aspiranttropp = 9

Tropp = 20

Lederbarn = 4

Rovere = 5

Ledere = 9

Til sammen = 47 ☺

**Avreise / hjemkomst**

Vi reiser med buss fra Obs, Mariero lørdag 30.06 kl. 07:45. Møt opp senest kl. 07:30.

Retur fra leiren blir med buss lørdag 7. juli. Vi drar klokka 12. Beregnet ankomst i Stavanger (Obs Mariero) er ca. klokka 21.00. **Ta med niste til bussturen, og gjerne litt ekstra – det blir sene kvelden før vi får mat i leiren**.

**Hvor**

Tredalen ligger ved sjøen, på Spjærøy i Hvaler kommune, og egner seg til både land- og vannaktiviteter, for eksempel pionering på eiendommen, utflukt i Ytre Hvaler nasjonalpark, bading, fisking og padling i Asmalsund eller i andre bukter eller sund rundt i skjærgården.

**Økonomi**

Alle utgifter for å delta skal være betalt ihht tilsendt bankgiro.

**Forsikring**

Speiderne er forsikret gjennom sin kontingent med ulykkes- og ansvarsforsikring. Denne inkluderer ikke personlig reisegods og hjemtransport ved ulykke. Alle deltakerne må ordne med reiseforsikring. Reiseforsikring kan kjøpes rimelig via Storebrand hvor NSF har egen avtale.

**Lommepenger**

Det er ingen kiosk på Tredalen. Vi skal inn til Fredrikstad torsdag 5. juli, og det kan være greit å ha litt lommepenger til denne turen. Vi kommer også til å stoppe ved veikro/bensinstasjon på vei bort og hjemover. Da blir det også anledning til å handle.

**Helseskjema og medisiner**

Utfylte helseskjema må leveres snarest til leder. Dette oppbevares i "Lederbanken" som alle ledere har tilgang. Lederne har taushetsplikt. Livsviktige medisiner må navngis slik at de kan skaffes via apotek. Spesiell diett må det meldes fra om.

**Antrekk**

Vi reiser som representanter for Norges speiderforbund. Det betyr at alle skal reise i speiderskjorte og speiderskjerf. Skjorten skal være korrekt med merker som hører til: Gruppebånd med navnet Hinna Speidergruppe, Vesterlen krets, gutte/jentemerke, Hinna speidergruppe (rundt merke) og lite merke for NSF. Med til speiderskjorte hører rutet skjerf, mørk blå bukse /skjørt/shorts.

Speiderdrakten skal brukes på reisen og søndag på leiren. **Speiderskjerfet skal brukes hver dag i leiruka!**

**Bagasje**

Speiderne anbefales å pakke i ryggsekk siden de skal på haik i 24 timer. Husk svipptursekk med mat og drikke som tas med inn på bussen. Pakkeliste sendes elektronisk etter foreldremøtet.

**Foreldrekontakt**

Henvendelse til leiren kan gjøres til ledernes mobiltelefoner – i NØDSTILFELLER.

Husk at - **INTET NYTT ER GODT NYTT**.

Alle speidere og ledere liker å få post – så send oss et ord eller to til epost post@hinnaspeider.net eller

Speiderens navn

Hinna speidergruppe

Tredalveien 51

Spjærøy, 1684 Vesterøy

Vi vet ikke hvor rask postgangen er, så det lureste er nok å heller bruke e-post hvis dere vil fortelle noe hjemmefra.

**Mobiltelefon**

Ja, dette er noe som vi må forholde oss til i hverdagen – også på leir, både på godt og vondt. Ledernes ønske er at de yngste speiderne ikke har med egen mobiltelefon. Av erfaring ringes det hjem – hjemlengsel dukker opp – våte klær;” kom og hent meg …”. Skulle så skje, da **må dere ringe** til en av lederne og informere at din speider har ringt slik at nevnte situasjon også er kjent for oss.

**GOD LEIR ønskes til oss alle!!!**

|  |  |  |
| --- | --- | --- |
| Allis Beisland (reiseleder) | : | 982 61 363 |
| Ingvild Ween (troppsleder) | : | 934 88 116 |
| Asbjørn Bryne Hogstad (troppsleder) | : | 478 93 500 |
| Herdis Meldahl | : | 481 15 172 |
| Ingjerd Osmundsen | : | 454 29 770 |
| Per Simensen | : | 996 25 175 |
| Geir Arvid Førland | : | 934 09 766 |
| Claus Hvid | : | 975 62 648 |
| Gudmund Hinderaker | : | 917 16 925 |

UTSTYRSLISTE

**Alt utstyr må navnes og spesielt det som de andre har av samme sort - speiderskjorte, skjerf, knute, kjøkkenutstyr, sovepose, liggeunderlag, sittepute, ol..**

|  |  |
| --- | --- |
| **Klær** | **Kjøkken** |
| Strømper Ullsokker UllstillongsUlltrøye | Dyp tallerken (hardplast)Termos |
| Sko  | Flat tallerken (hardplast) |
| Undertøy  | Kniv |
| Bukser (Turbukse/treningsbukse)  | Skje |
| Mørk blå jumper - T-skjorte | Gaffel |
| Regntøy og støvler/fjellstøvler som tåler regn | Teskje |
| Varm jumper/jakke | Kopp (hardplast) |
| Ytterjakke  | TørkehåndkleDrikkeflaske til påfyll av vann |
| Vanter - lue/caps | **Alt må navnes (neglelakk er bra)**  |
| Badetøy | **og pakkes i en tøypose som lukkes**  |
| Shorts (helst mørk blå) | **med snor...** |
| Speiderskjorte |  |
| SpeiderskjerfSjørøverantrekk! |  |
| Leirbålskappe hvis man har | **Toalettsaker** |
|  | Håndkle |
|   | Vaskeklut |
|  | Tannbørste |
|  | Tannkrem |
|  | Såpe + shampoo |
| **Diverse** | Kam |
| Liggeunderlag  | Lommetørkle |
| Sovepose (obs Komforttemperatur)  | Myggstift! (evnt allergitabletter) |
| Sittepute | Leppepomade/vaselin |
| Papir og blyant - brevpost | Solkrem og solbriller |
| Lommelykt | Lite sett med sysaker om du har |
| Speiderkniv (belte?) – nyslipt |  |
| SvipptursekkVanntett tørrsekk ([Dry-sack)](https://www.xxl.no/mackenzie-dry-sack-8l-gronn/p/1078883_1_style)  |  |
| Loggboka hvis du har |  |
| Plastbæreposer | Annet |
|  |  |
| Navnelapp - din egen utstyrsliste |  |
|  | Musikkspiller, mobil, nettbrett og fotoapparat etc. tas med på eget ansvar |
|  |  |